**Zápisnica zo zasadnutia Obecného zastupiteľstva**

**zo dňa 9. 11. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

 5. Výstavba nájomných bytov v obci Veselé

 6. Úprava rozpočtu na rok 2016

 7. Rôzne

 8. Diskusia

 9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zasadnutie bolo uznášaniaschopné.
	2. V. Šipková, starostka obce, prečítala návrh programu zasadnutia.
	3. V. Šipková predložila návrh na určenie overovateľov zápisnice poslankyne Luciu Strečanskú a Adrianu Duračkovú. zapisovateľku zápisnice Bc. Máriu Krátkú.

5. Uznesenia z predchádzajúceho zasadnutia prečítala hlavná kontrolórka obce p. Mária Horinová.

6. Starostka obce predložila poslancom 3 situácie umiestnenia bytových domov na parcele registra E KN č. 1229/2 v k. ú. Veselé. Po diskusii poslanci navrhli schváliť výber situácie č. 2.

7. Návrh na úpravu rozpočtu obce na rok 2016 bol poslancom predložený pred zasadnutím obecného zastupiteľstva, na prejednanie na zasadnutí ho predložila prítomným účtovníčka obecného úradu p. Michalčíková. Tvorí súčasť zápisnice.

8. Rôzne.

Obec Veselé má záujem uchádzať sa o dotáciu z Environmentálneho fondu na zateplenie Materskej školy Veselé + rozvody ústredného kúrenia cez oblasť L Zníženie energetickej účinnosti existujúcich verejných budov vrátane zateplenia. Náklady na tento projekt: 500,00 € za službu vypracovania kompletnej žiadosti + DPH a 1000, 00 € za verejné obstarávanie.

Starostka obce informovala prítomných o výzve z Európskych fondov na zníženie energetickej náročnosti obecných budov – kultúrny dom a obecný úrad. Obec Veselé by mala vypracovať žiadosť, projekt a projektovú dokumentáciu.

Starostka obce oboznámila prítomných, že budúci rok 2017 bude rokom Dr. Štefana Moysesa. Pripomenieme si 220. výročie jeho narodenia. V súčasnosti by sme mali získať súhlas majiteľky – dedičky odliatku pôvodnej busty Dr. Š. Moysesa. Na financovaní busty by sa mali podieľať Trnavský samosprávny kraj a Matica slovenská. Starostka obce oslovila archív Matice slovenskej za účelom získania kópií písomností Dr. Š. Moysesa súvisiace s jeho rodnou obcou Veselé.

V súvislosti s touto témou sa poslankyňa Janka Kováčová pýtala na spoluúčasť ZŠ, ako nositeľky mena Dr. Śtefana Moysesa, pri jeho výročiach. Starostka obce jej odpovedala, že žiaci ZŠ si pripomínajú jeho pamiatku kvízom o jeho živote a návštevami v rodnom dome a kyticou kvetov.

Starostka obce predložila prítomným dohodu o spolupráci za účelom zabezpečenia poskytovania záujmového vzdelávania žiakov s trvalým pobytom v obci Veselé a Centrom voľného času zriadeného na území mesta Piešťany, Ahoj. Jedná sa o čiastočnú úhradu finančných prostriedkov vynaložených mestom Piešťany na zabezpečenie vzdelávania 3 žiakov vo výške 180,00 € na šk. rok 2016/2017.

Pripravované kultúrno-spoločenské akcie v obci:

11. 11. 2016 – Deň vojnových veteránov – spomienka na obete 1. svetovej vojny a všetkých vojen. Rozhlasová relácia a položenie venca z červených makov k pamätníku padlých v I. a II. svetovej vojne pri kostole sv. Bartolomeja. Veniec vyrobili a položia žiaci Základnej školy Dr. Štefana Moysesa.

16. 11. 2016 – Svetlá nádeje. Lampiónový sprievod žiakov a študentov pri príležitosti Medzinárodného dňa študentov.

27. 11. 2016 – Vianočné posedenie s dôchodcami, v ktorom sa predstavia deti ZŠ Veselé a ženský spevácky zbor Orchidea z Dolného Lopašova.

4. 12. 2016 Privítame sv. Mikuláša v Kultúrnom dome Veselé.

Starostka obce informovala o elektronickom kontraktačnom trhovisku EKS, prostredníctvom ktorého prebieha kúpa nového motorového vozidla. Vzhľadom na technický stav Škody Felície PN 520 AN a končiaci termín platnej STK dňom 26. 11. 2016, bude potrebné v čo najkratšom čase auto predať.

9. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

 **9. 11. 2016**

 **Uznesenie Obecného zastupiteľstva vo Veselom č. 45/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 9. 11. 2016 .

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 46/2016**

Obecné zastupiteľstvo vo Veselom

určuje

overovateľov zápisnice poslankyne Luciu Strečanskú a Adrianu Duračkovú, zapisovateľku zápisnice Bc. Máriu Krátkú.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 47/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 10. 10 2016.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 48/2016**

Obecné zastupiteľstvo vo Veselom

schvaľuje

umiestnenie 3 x bytový dom podľa navrhovanej situácie č. 2 vypracovanej firmou INNOVIA, s. r. o., Na Hlinách 12, Trnava.

Prítomných 7 poslancov

Schválili 6 poslanci, zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 49/2016**

Obecné zastupiteľstvo vo Veselom

schvaľuje

úpravu rozpočtu obce Veselé na rok 2016.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 50/2016**

Obecné zastupiteľstvo vo Veselom

schvaľuje

podanie projektu zateplenia Materskej školy Veselé cez Environmentálny fond – L Zníženie energetickej účinnosti existujúcich verejných budov vrátane zateplenia.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 51/2016**

Obecné zastupiteľstvo vo Veselom

schvaľuje

uzavretie dohody o spolupráci Obce Veselé s mestom Piešťany za účelom zabezpečenia poskytovania záujmového vzdelávania 3 žiakov s trvalým pobytom v obci Veselé a Centrom voľného času Ahoj zriadenom na území mesta Piešťany formou čiastočnej úhrady finančných prostriedkov vo výške 180,00 € na šk. rok. 2016/2017.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 52/2016**

Obecné zastupiteľstvo vo Veselom

schvaľuje

predaj osobného motorového vozidla ŠODA FELÍCIA PN 520 AN alebo jeho likvidáciu a vyradenie z evidencie.

Prítomných 7 poslancov

Schválili 7 poslanci

Vo Veselom 9. 11. 2016

Viera Šipková

Starostka obce

Zápisnicu spísala : Bc. Mária Krátká

Overovatelia zápisnice:

Lucia Strečanská ................................................

Adriana Duračková .................................................